تورکیه-‌نین خاریجی ایشلر ناظیری مولود چاووش اوغلو نیویورک-دا بیرلشمیش میللت‌لر تشکیلاتیندا تورکیه-‌نین ائو صاحیبلیگینده کئچیریلن "داوام‌لی اینکیشاف هدف‌لرینه (SDG) نایل اولماق اوچون یئنی لیکچی حل یول‌لاری‌نین آختاریشیندا اؤزل سئکتورون ایشتیراکی" باش‌لیق‌لی تدبیرده ایشتیراک ائتدی.
بو تشببوسه بیر ایل اول باشلادیق‌لارینی، بو توپلانتی‌نین ائو صاحب‌لریندن بیری اولدوغو اوچون اؤزونو خوشبخت حیس ائتدیگینی دیله گتیرن چاووش اوغلو ایشتیراکچی‌لارلا بمت اینکیشاف پروقرامی (UNDP) و تورکیه-‌نین چوخ طرف‌لی دؤولت-اؤزل قوروم طرفداش‌لیغی‌نین یارادیلماسی ساحه‌سیندکی تجروبه‌لرینی بؤلوشه جگینی سؤیله‌دی.
مولود چاووش اوغلو: "بو ایل SDG ذیروه گؤروشونده بو وظیفه‌لرین حیاتا کئچیریلمه‌سی باخیمیندان بمت عضوو اولان اؤلکه‌لر و بوتون بمت سیستمی کریتیک بیر مرحله‌یه قدم قویا‌جاق" دئدی
تورکیه-‌لی ناظیر ایکی ایل اول اؤزل سئکتور اوچون ایستانبول-دا بمت-نین اینکیشاف پروقرامی ایله بیرگه اولوسلار آراسی بیر مرکز یاراتدیق‌لارینی خاطیرلادا‌راق، 2018-جی ایلده ده " Bill and Melinda Gates " فوندونون قاچقین‌لار و کؤچکون‌لرین احتیاج‌لارینا یؤنه‌لن سورعتلندیرمه پروقرامی تکلیف ائتدیگینی دیله گتیردی.
چاووش اوغلو اجزاچی باشی ایله یارادیلان سورعتلندیرمه پروگرامینا بیر آیدان قیسا بیر مودتده 36 فرق‌لی اؤلکه‌دن 150 مراجعتین ائدیلدیگینی سؤیله‌دی.
اؤتن ایلده غبزه-ده ان آز اینکیشاف ائتمیش اؤلکه‌لر اوچون تکنولوژی بانکی‌نین قورولدوغونو خاطیرلا‌دان چاووش اوغلو: "یوردون‌دان دیدرگین ائدیلمیش و مودافعه‌سیز قالان اینسان‌لارا ائو صاحب‌لیگی ائدن دیگر اؤلکه‌لر بیزیم اوغورلاریمیزدان فایدالاندی‌لار. تورکیه اولا‌راق بو طرفداشلیغا 1 میلیون دو‌لار پول آییردیق" دئیه قئید ائتدی.
SDG چرچیوه‌سینده کئچیریلن پروقرام‌لارین هر کس اوچون ایلهام منبعی اولماسینا اومید ائتدیگینی بیلدیرن چاووش اوغلو: " SDG -لره نایل اولماق اوچون سعی‌لریمیزی آرتیرمالیییق. تورکیه اؤز پایینا دوشنی ائتمه‌یه داوام ائده‌جک" دئدی.
